CELEX: 62022TN0233
Language: et
Date: 2022-06-20 00:00:00
Title: Kohtuasi T-233/22: 28. aprillil 2022 esitatud hagi – Islentyeva versus nõukogu

20.6.2022   
            
            
               ET
            
            
               Euroopa Liidu Teataja
            
            
               C 237/70
            
         
      28. aprillil 2022 esitatud hagi – Islentyeva versus nõukogu
      (Kohtuasi T-233/22)
      (2022/C 237/91)
      Kohtumenetluse keel: prantsuse
      
         Pooled
      
      
         Hageja: Ekaterina Islentyeva (Strassen, Luksemburg) (esindaja: advokaat F. Moyse)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tunnistada käesolev tühistamishagi, mis on esitatud Euroopa Liidu toimimise lepingu artikli 263 alusel, vastuvõetavaks;
               
            
                  —
               
               
                  sisulises osas tühistada esiteks nõukogu 28. veebruari 2022. aasta otsus (ÜVJP) 2022/335, millega muudetakse otsust 2014/512/ÜVJP, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT 2022, L 57, lk 4), ja teiseks nõukogu 28. veebruari 2022. aasta määrus (EL) 2022/334, millega muudetakse nõukogu määrust (EL) nr 833/2014, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT 2022, L 57, lk 1);
               
            
                  —
               
               
                  teise võimalusena tühistada vaidlustatud aktide asjassepuutuvad sätted;
               
            
                  —
               
               
                  selle tulemusel tunnistada, et E. Islentyeval on õigus kasutada oma erapiloodiluba ning Euroopa Liidu territooriumil õhku tõusta, sealt üle lennata ja seal maanduda;
               
            
                  —
               
               
                  igal juhul mõista kohtukulud välja Euroopa Liidu Nõukogult.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et on rikutud ELTL artikli 296 teises lõigus ning Euroopa Liidu põhiõiguste harta artiklis 41 sätestatud põhjendamiskohustust. Hageja väidab selles osas, et siinses asjas ei ilmne vaidlustatud aktidest selgelt ja ühemõtteliselt akti andnud institutsiooni arutluskäik, mis ei võimalda tal mõista võetud meetme põhjendusi ja takistab pädeval kohtul oma kontrolli teostada.
               
            
                  2.
               
               
                  Teine väide, et on rikutud proportsionaalsuse põhimõtet. Hageja väidab, et piiravad meetmed, mis keelavad kõigil Euroopa kodanikel, kes on ühtlasi Venemaa kodanikud, oma erapiloodiluba kasutada, on ebaproportsionaalsed ja täiesti ebavajalikud, arvestades taotletud eesmärke.
               
            
                  3.
               
               
                  Kolmas väide, et on rikutud ELL artikleid 2, 3 ja 21. Hageja leiab, et võetud piiravad meetmed ei ole kooskõlas õigusriigi väärtuste ja diskrimineerimiskeelu põhimõttega.
               
            
                  4.
               
               
                  Neljas väide, et on rikutud põhiõiguste harta artikleid 20 ja 21 ning ELTL artiklit 18. Hageja, kellel on Venemaa ja Luksemburgi topeltkodakondsus, leiab, et teda diskrimineeritakse, kuna esiteks koheldakse teda erinevalt teistest Euroopa kodanikest, kes saavad jätkuvalt kasutada oma erapiloodiluba, ja teiseks koheldakse teda samamoodi kui kõiki Venemaa kodanikke, ehkki ta on erinevas olukorras.
               
            
                  5.
               
               
                  Viies väide, et on rikutud põhiõiguste harta artiklit 45. Hageja väidab, et tema suhtes võetud piiravad meetmed ei võimalda tal kasutada isikute vaba liikumise õigust, kuna tal on keelatud lennata üle Prantsusmaa, Saksamaa või Belgia territooriumi.